EN ORIGINAL SERIE FRA NETFLIX
Tak, fordi du kom så hurtigt.
Jeg havde intet i kalenderen kl. 03.27 om morgenen.
Værsgo. Du begynder med Omar.
Jeg tror, at han har det bedst med mænd.
- Og Olivier? - Hans søn er syg. Han kommer.
Det ser ikke godt ud.
Det skete for tre timer siden, og fyren er her allerede.
Han ville ikke tilses af en læge, så de kom direkte herhen med ham.
Anklageren har ringet for at tjekke. Det bliver ikke nemt.
Jeg får brug for kaffe.
For satan da.
De kan ikke reparere den før i morgen.
Jeg mindes ikke at have ringet.
Det gjorde Omar.
Den er 03.28. Afhøring med vicekriminalkommissær Sarkissian
og kriminalassistent Matif.
Det undrer os, at du flygtede.
Jeg stak i løb, og to fyre sprang på mig.
De var klædt i sort, og den ene havde hætte på.
Jeg vidste ikke, at de var betjente.
- Det er hele idéen med civilbetjente. - Jeg blev bange. Jeg flygtede ikke.
Så du trak bare frisk luft?
Jeg havde fået lidt at drikke og ville ikke køre med det samme.
Anholder I alle de fulde i Marais-distriktet?
De har ikke blod på skjorten.
- Det er mit blod. - Fra en slåskamp?
Nej. Jeres kollegaer holdt mig jo fast på jorden.
Har nogen tjekket op på blodet?
Ja, jeg har ringet. Han strittede imod ved anholdelsen.
Man er ikke sikker på, om han slog sig, da han faldt.
- De siger, at du blødte før. - Fedt.
De lyver.
Laboratoriet afgør, hvis blod det er. Tror du, at han var fuld?
Han virker til at have et svar på alt. Det kan jeg ikke snuppe.
Jeg er træt af det her.
Jeg har været i håndjern i to timer uden forklaring.
Det her skal bare ordnes, så jeg kan komme hjem til familien.
- Jeg har intet at gøre her. Sig det. - Hold din advokat udenfor.
Jeg vil tale med dig.
De hev mig ud af sengen for det her, så nu, hvor jeg er her,
så vil jeg have noget ud af det.
Kan du ikke begynde med at fortælle mig, hvem jeg angiveligt har dræbt?
Kl. 00.30 fandt vi en Rémi Fabretti. Han lå bevidstløs og alvorligt kvæstet
på Pot de Fer i fjerde arrondissement.
Ifølge rapporten har han flere sår i ansigtet
og over hele kroppen efter at have fået tæsk.
Ofret døde på vej til hospitalet.
Hvor har du den fra?
Fra automaten.
Tag den, så henter jeg en anden.
Tak. Hvordan har Leo det?
Han har kastet sådan op. Det er vist maveinfluenza.
Så tager du ham ikke med på kontoret.
Hr. Lacombe, kender du denne mand?
FRANKRIG ID-KORT RÉMI FABRETTI
Nej, jeg kender ham ikke.
Er du sikker?
Det er ikke et nyt foto.
Vi har også billeder af hans lig, men dem vil du ikke se.
Jeg har aldrig set ham før.
Hvordan går det?
Som en sag, vi har fået smidt i nakken, bedst kan. Du er ikke gået glip af noget.
Hans beskikkede advokat ser værre ud end ham.
Fabrettis lig blev fundet, få minutter efter at han blev overfaldet.
Politiet ankom til stedet kl. 00.35.
Otte minutter senere kl. 00.43 blev du anholdt, da du flygtede.
Jeg flygtede ikke.
Undskyld.
Du gik tur efter en våd middag.
Hvor var du kl. 00.30?
Det kan jeg ikke huske. Jeg forlod restauranten kl...
Kl. 23.45, og hvad så?
Så gik jeg en tur.
Det virker ikke, som om du havde travlt med at komme hjem på det tidspunkt.
Som sagt havde jeg drukket lidt.
Hvilken gade gik du på?
Det ved jeg ikke... Jeg bor i forstæderne. Jeg kommer der aldrig.
Så du kan ikke redegøre for, hvor du var i en hel time?
Det kalder vi et svagt alibi.
Jeg kalder det en omgang løgn og latin.
Jeg var ikke involveret. Hvorfor overfalde fyren?
Fabretti tilbragte aftenen på en bar tæt på stedet, hvor han blev fundet.
L'Access. Kender du den?
Jeg har aldrig sat mine ben i det kvarter.
L'Access er en bar, hvor der kommer mange homoseksuelle.
Fabretti var stamkunde. Han kunne være blevet forfulgt, da han gik.
Eller også kom han i klammeri udenfor.
Alle foreningerne er allerede på Twitter og Facebook.
Er det derfor, anklageren er sådan efter os?
Han vil tale med pressen hurtigt og sige, at en mistænkt er tilbageholdt.
Efter overfaldene på det sidste...
- Han vil statuere et eksempel. - Ja.
- Blev han set på åstedet? - Indtil videre har vi intet.
Et overvågningskamera fangede en kvinde, der gik forbi før overfaldet.
Hun kunne være vidne, men vi har endnu ikke identificeret hende.
Tror du, at jeg dræbte ham, fordi han er homoseksuel?
Godt, at vi forstår hinanden.
Har du noget imod, at to mænd eller kvinder er sammen?
- Det er jo latterligt. - Svar mig.
Jeg har ingen mening om det.
Jeg kender ikke fyren, og jeg vil skide på, om han er bøsse.
Er det derfor, jeg er anholdt? Ligner jeg en homofob?
Aner det ikke. Hvordan ser sådan en ud?
Jamen lad mig da høre. Hvordan ser en homofob ud?
Eller an antisemit?
Eller en racist?
Det skal jeg sige dig. De går i samme tøj og kører i samme biler som alle andre.
De har et familiefoto i tegnebogen som alle andre.
Det er noget særligt at tæske en mand ihjel på grund af den, han er.
Vi plejer at lede efter en forklaring på den kriminelle handling.
Noget logisk eller personligt, der forklarer, hvad der er sket.
Ofte finder vi formildende omstændigheder.
At forstå er at tilgive.
Men ikke i aften.
Der er intet at forstå eller tilgive.
Juridisk er det en skærpende omstændighed.
Det er sent. Har I noget, der sætter min klient i forbindelse med overfaldet?
Ellers lad os gå i seng.
Ud over hans manglende alibi, blodet og hans mistænkelige adfærd?
Vi kommer til det.
Fortæl os om din aften.
Du var ude at fejre noget med kollegaerne.
Ja. Vores salgsresultat.
Vi har haft et godt kvartal, og markedet er ikke gunstigt lige nu.
Vi trængte til at slå os lidt løs.
- Hvad sælger du? - Vinduer.
PVC, træ, tekniske materialer. Vi har alt.
Hvem var med til middagen?
Hele mit hold. Fem sælgere og mig. Jeg gav deres navne ved anholdelsen.
- Er de alle mænd? - Ja. Jeg ved ikke hvorfor.
Vi har afhørt den kvindelige tjener på restauranten.
Dine folk var åbenbart lidt hårde ved hende.
Flere bemærkninger om hendes bryster. En fyr blev endda nærgående.
Som sagt, så havde de brug for at stresse af.
Siden vi blev købt af danskerne, har vores salgsmål været latterlige.
De opførte sig ikke pænt på restauranten, men det var godmodigt.
Hvor vil du hen med det?
Tjeneren sagde også, at du udbragte en skål, mens du råbte:
"Vi smadrer de homoer."
Hvem er "homoerne"?
Det er Franck Mangins salgshold.
Det er noget, vi har kørende.
De har opnået bedre resultater end os i to år. I år vinder vi måske.
Er de alle homoseksuelle?
Selvfølgelig ikke.
- Vi sagde det bare. - I sagde det bare...
Ligesom WhatsApp-gruppen, du bruger sammen med holdet.
- Kan du genkende din telefon? - Det er privat. Det må I ikke.
- Hvor har I min kode fra? - Din chef gav os den.
Har du noget imod det? Har du noget at skjule på den?
Nej.
Nu skal jeg læse noget af det, som du udveksler
med dine sælgere.
Så kan du jo fortælle mig, om det også bare er noget, I siger.
Så d. 13. februar...
"Giv dig selv en baghyler, din homo.
Det er din tur til at klare ugemødet."
Nej, men...
Den 2. april...
"Vi smadrer de homoer."
Her regner jeg med, at der menes de andre sælgere.
Så for fire dage siden...
"Jeg er sikker på, at han foretrækker en kæmpestor pik i røven."
Okay, vi har fattet det.
Jeg læser det ikke for dig for min fornøjelses skyld.
Det giver mig kvalme.
Og jeg er ikke enig i alt det vrøvl om politisk korrekthed,
hvor man ikke kan sige noget om nogen.
Men jeg ved,
at hvis seks fyre, der skriver den slags,
ender stangstive i et bøssekvarter, så er det ikke godt.
Lacombe,
vi vil gerne vide, om du ikke var ude på at "smadre en homo" i aften?
Hvad skete der?
Du gik ned ad gaden og så ham kysse en anden fyr.
Du syntes, det var klamt, så du og vennerne gav ham stryg.
Hør her. Bare fordi, der er en snært
af homofobi i hans virksomhed, gør det ham ikke til morder.
"En snært af homofobi." Du er en stor poet.
Gem dine kommentarer, til vi er færdige med afhøringen.
I ved jo godt, at det er sådan overalt.
Folk siger det uden at tænke over det.
Jeres toiletbåse er garanteret også overmalet med lignende ord.
Sådan er verden.
Er verden sådan?
"Indre blødninger sandsynligvis forårsaget af brækkede ribben.
Mulig overrevet halshvirvel.
Flere kranietraumer, knust kraveben..."
- Er alt det der nødvendigt? - Det mener jeg.
Når du har afsonet 15 år for mord,
så er verden måske mindre "sådan".
Hvad vil du fortælle anklageren?
Vi har intet konkret. Han er ikke på nippet til at give efter.
Altså...
Jeg tror ikke, at jeres job er så forskelligt fra mit.
Det eneste, I skal i aften,
er at sælge til alle, at jeg har dræbt manden.
Så lad mig give jer et råd.
For jeg er sælger af profession, og jeg er ikke dårlig til det.
Vi er lutter øren, mester.
EFB.
Det er en salgsteknik, vi lærer alle de nye i mit firma.
E står for "Egenskaber".
Man skal altid begynde med at beskrive produktet.
Her har I virkelig fat i noget.
En helt almindelig mand mister besindelsen. Den virker altid.
F står for "Fordel".
Kunden skal forstå, hvorfor egenskaberne er nyttige.
Det er også helt tydeligt. Sagen er opklaret samme aften.
Folk beroliges, og historien kan komme i avisen.
Kort sagt, så er alle glade.
Problemet er B.
B står for "Bevis".
Man skal bevise produktets fordel for at lykkes.
Det kunne være ved en demonstration eller positiv kundefeedback.
Der begynder det at vakle for jer.
For I har nemlig intet.
Ikke skyggen af bevis.
Intet bevis.
Intet salg.
Lad os starte forfra.
Vi holder en pause.
Afhøringen indstilles kl. 05.13.
Tak.
Svinet er god under pres. Vi skal være her hele natten.
Tak.
Går det?
Ja. Alt er bare så fint, siden jeg er tilbage.
På grund af Audrey?
Det går over.
I mellemtiden kan jeg ikke sætte mine ben i forhørslokalet.
Jeg ved ikke, Omar.
Jeg var nok ikke klar til at komme tilbage.
Du skulle have ladet os gå lidt mere til ham.
Uskyldige glemmer ikke, når det er belejligt.
I kom jo ingen vegne, Gérard.
Du ved, at du skal træde til side, når det ikke virker.
Det er ikke forkert. Forhåbentlig finder de ofrets blod på ham.
Ja. Hvis det er Fabrettis blod.
Vi hører ikke fra laboratoriet før om to dage. Så længe venter anklageren ikke.
Er der nyt om vidnet, der blev fanget af kameraet?
Stadig intet. Anklageren har taget røven på os.
Skal vi lade ham gå?
Det er op til dig. Du er jo holdleder.
Nu skal du ikke løbe nogen risiko.
Solen står snart op, og anklageren vil have en mistænkt.
Giv ham fyren, og lad ham om pressen.
Han kan afgøre senere, hvad han vil med dommeren.
Og hvis han bare var på det forkerte sted?
I aften tror jeg mest, at det passer på Rémi Fabretti.
Og han rejste sig ikke igen.
Hvad mener du?
Jeg synes, at du skal stoppe med at bede om andres mening.
Du har forsøgt at gøre arbejdet bag spejlet. Sådan virker det ikke.
Du er holdkaptajn og ikke træner.
Kaptajnen spiller med på banen.
Jeg håber, at du har haft mulighed for at hvile dig i pausen.
Klokken er 05.30. Jeg er kriminalkommissær Larsen sammen med Serra.
Nu genoptager vi afhøringen.
Nu får vi det sjovt.
Bare det ikke var en fejl at skubbe Audrey væk.
Jobbet er hårdt nok, uden at vi behøver at stikke hinanden i ryggen.
Hun fik os næsten på glat is i Weber-sagen, husker du nok.
Se, hvordan hun behandler Laetitia.
Tror du, at vi er idioter?
- Vi ved, hvad du har gang i. - Hvad taler du om?
De skændes, og du gør intet. Laetitia har det jo ikke godt.
- Hun er en stor pige. Det går. - Det er jeg ikke sikker på.
Du venter på udbruddet, så du kan blive leder. Tager jeg fejl?
Det er chefen, der bestemmer, hvad der skal ske nu.
Din forklaring er plausibel lige indtil nu.
Måske gik du en tur, da du var taget fra restauranten.
Måske kom du til skade ved anholdelsen.
Måske var du bare ikke heldig i aften.
Tror du mig?
Nej.
Jeg tror, at du lyver, fordi dit liv står på spil.
Alle på mit hold er enige om det, også vores chefer.
Vi er så enige, at du bliver ofret. Der skal sigtes nogen i sagen.
Vi ved det begge to, men du bliver ved med din tvivlsomme forklaring.
Men det er jo sandheden.
Så er det en af to ting.
Enten dræbte du Rémi Fabretti, og du prøver at vinde tid.
Eller også skjuler du noget andet.
Noget, du frygter mere, end at blive afhørt i en drabssag.
Det kan kun være et par ting.
Derfor tror jeg, at kriminalassistent Matif tog fejl før.
Det her er personligt.
Jeg spørger dig igen.
Kendte du ofret Rémi Fabretti?
Besvar spørgsmålet.
Jeg kender ham ikke.
Jeg har ikke været her så længe.
Men jeg har bidt mærke i noget.
De mænd og kvinder, der plejer at sidde på din plads,
de er splittede mellem den, de er, og den, andre vil have dem til at være.
- Det er noget af et pres. - Jeg ved ikke, om det her hjælper.
Hvad ved du om pres?
Jeg ved, hvad det vil sige, altid at være under lup.
Man skal altid leve op til andre og skjule sin tvivl.
Frygten for at skuffe...
De få øjeblikke, hvor man kan få luft og være sig selv.
Det er en luksus, som vi ikke har.
Hvem er du egentlig?
Den vrede leder af et slæng, som vi har gjort dig til?
Den målfokuserede leder? Familiefaderen?
Det hele på én gang?
Eller noget helt andet?
Jeg læser ikke retsmedicinerens rapport igen,
som min kollega gennemgik før.
Men den nævner også,
at Rémi Fabretti havde haft kønslig omgang lige inden sin død.
Der er flere gårde bag baren, hvor stamkunderne mødes
for at lære hinanden bedre at kende.
Hvorfor siger du det?
Jeg har jo sagt, at jeg ikke kender stedet.
Rapporten nævner spytrester omkring ofrets kønsdele.
Jeg tænker på, om de rester ikke er dine.
Vi skal bare sammenligne dna for at bekræfte det.
I bluffer.
- Hun løber noget af en risiko. - Men han er ude af balance.
Vi får resultaterne snart.
Det er vanvittigt.
For en time siden var jeg et homofobisk svin. Nu siger I, at jeg er...
homoseksuel, og at jeg gav en fyr et blowjob, lige før han blev dræbt.
Det er...
Så det er jeres job.
I...
I sætter folk i bås, og ser om det holder vand.
- Du kom ind på baren efter restauranten. - Det passer ikke.
Du mødtes med Rémi Fabretti. Måske var det første gang, I mødtes.
Det passer ikke. Jeg har aldrig været der, og jeg har aldrig set ham før.
Jeg har været gift i 11 år.
Jeg har to dejlige døtre.
Jeg har bedre ting at tage mig til end at danse på en skide bar
og det klamme skidt, I taler om!
Så kender du jo baren?
- Nej. - Hvordan kender du til dansegulvet?
Det er vel altid et på en bøssebar.
Måske er jeg gået forbi uden at tænke over det.
L'Access har matterede ruder. Man kan ikke se ind fra gaden.
Han var på baren.
De viste et billede af ham på baren efter anholdelsen. Ingen genkendte ham.
Det er skørt.
Helt skørt.
Alle har ret til et privatliv.
Normalt er det din egen sag.
Men i aften blev en mand dræbt.
Jeg vil vide, hvad der skete, og jeg har brug for din hjælp.
Fortæl mig om dine døtre.
Hvor gamle er de?
Hvad hedder de?
Tænk på dem og på din kone.
Politiet vil gennemrode dit hus og stille dem spørgsmål.
Foruroligende spørgsmål.
Sådan en oplevelse sætter spor. Tro mig.
Det kan du forskåne dem for ved at tale nu.
Hun hedder Salomé.
Salomé og Nina.
Salomé er ni år. Hun har kun heste i hovedet.
Det er det eneste, hun går op i. Hvis du så hendes værelse...
De er allevegne. På tapetet, puderne og gardinerne.
Nina er fem.
Hun er lige begyndt at lære at læse.
Hun plager hver aften om at læse højt for mig.
Men jeg ved, at hun kan historien udenad.
Jeg elsker dem så højt begge to.
Når jeg ser på dem,
får jeg en klump i halsen.
Det må være svært at holde alt adskilt.
Familien og kollegaerne på den ene side.
Dit andet liv på den anden.
- Jeg har det ikke godt. - En pause?
Nej.
Hvis du har noget at sige, er det nu.
Vi kan tilbageholde dig i 24 timer. Vi har tid til at grave i dit liv.
Vi vender hver en sten. Vi finder med sikkerhed noget.
Dine døtre har måske noget at sige.
En detalje, som du har overset.
Det er ikke nødvendigt.
I kan fortsætte med at afhøre folk, tjekke optagelser og lede efter spor.
I skal nok finde en, der har set dem.
Så du dem?
Nej.
Du var sammen med Fabretti, da det skete, og du så dem.
- Nej, det passer ikke. - Kun du kan hjælpe os.
Jeg kan ikke hjælpe jer.
Jeg mister alt. Mit job og min familie.
- Gør det for Rémi Fabretti. - Gør det for dig selv.
Er du ikke træt af at lyve for alle på den måde?
Hvis jeg var den, I tror. Hvem giver så jer ret til at afgøre min skæbne?
Men det er jo ligegyldigt, for intet af det her er sandt.
Værsgo.
Hvorfor nægtede du at blive tilset af en læge? Du er kommet til skade.
Har du noget at skjule?
Kan du ikke lide læger?
Er du bange for at være nøgen foran fremmede?
Jeg ville ikke spilde tid.
Tag skoene af.
Hvabehar?
Dine sko. Tag dem af. Også sokkerne.
Det rabler for hende.
Det er latterligt. Intet retfærdiggør en kropsvisitation.
Jeg vil bare se hans fødder. Det krænker næppe hans værdighed.
Jeg lader dig ikke gå.
Om det så er det sidste, jeg gør i min karriere her.
Skal vi stoppe hende?
Nej, vent lidt.
Min neglelak beviser intet.
Det er fint.
Hvad får du ud af det? Jeg går aldrig med det.
Det hjælper mig igennem dagen.
Ingen kan se det. Men jeg ved, at det er der.
Det kan ikke være let med dit hold.
Jeg bærer ikke nag.
De kan ikke forstå, hvordan det er at lytte til deres klamme bemærkninger.
Jeg ville gerne se deres ansigter en dag...
Jeg ville gerne...
...møde ind en morgen...
I min kjole...
...og høje hæle.
Og bare...
...sætte mig ved mit bord.
Hvad skete der efter restauranten?
- Du ved jo godt, hvad der skete. - Jeg skal høre det fra dig.
- Ophidser de saftige detaljer dig? - Nej.
Det gør din historie. Jeg vil høre din version.
Jeg skiftede for at tage på L'Access.
Jeg havde jakkesættet i min taske.
Jeg ville have en times tid for mig selv, inden jeg tog hjem.
Jeg har kun få af de øjeblikke, men når det sker,
så kan jeg leve livet lidt bedre.
Jeg ville bare have en drink. Jeg vidste ikke, at Rémi ville være der.
Kendte du ham?
Vi var løbet på hinanden et par gange der.
Vi udvekslede blot blikke.
Jeg kendte kun hans fornavn.
Da jeg kom ind, sad han alene ved baren.
Jeg gik hen for at tale med ham. Vi kunne lide hinanden med det samme.
Det tror jeg da.
Så gik det stærkt.
Så I gik ud i gården for at dyrke sex?
Vent... Det sker ikke ofte. Det er ikke derfor, jeg går ud.
De fleste transvestitter, jeg kender, er heteroseksuelle.
Ganske vist...
...så går jeg af og til i seng med mænd.
Men...
Jeg elsker min kone, også fysisk.
Jeg elsker at være manden, der kommer hjem til familien hver aften.
Men også kvinden, der var på L'Access i aften.
Jeg kan lide begge to.
Jeg har ikke lyst til at vælge.
Nå, men...
Vi gik altså om i gården.
Der var et andet par, der kyssede. De gik hurtigt.
Vi blev der heller ikke længe.
Vi havde det bare rart et øjeblik.
Da vi var på vej tilbage til baren,
så vi dem et stykke væk.
Hvor mange var der?
Der var fem.
De lo højlydt på gaden.
Jeg kender deres slags.
Antastede de jer?
De var mellem os og baren, og de fik øje på os.
Rémi ville gå forbi dem for at vise, at han ikke var bange. Men...
Jeg bad ham... om at gå en anden vej.
Så vi gik.
Men da jeg så mig tilbage, fulgte de efter os.
Jeg kunne høre deres latter og fornærmelser komme nærmere.
Vi stak i løb ned ad gaden.
Jeg kunne ikke følge med Rémi på grund af mine høje hæle.
Jeg faldt.
Var det sådan, du slog hånden?
Da jeg kom på benene igen, så jeg en buegang.
Jeg gemte mig.
De løb forbi mig uden at se mig.
Jeg kunne høre det hele.
De råbte, da de trængte ham op i en krog.
Fornærmelserne...
Slagene...
Jeg kunne ikke bevæge mig. Jeg var skrækslagen.
Han var ved at blive slagtet.
Og jeg gjorde intet.
Jeg ventede, til de var gået.
Jeg skiftede tøj og tog mit jakkesæt på igen.
Jeg fjernede min makeup.
Jeg smed kjolen, min taske, og alt det andet i en skraldespand.
Jeg løb hen til min bil.
Jeg efterlod ham der.
Jeg skammer mig sådan.
Frygtede du for dit liv.
Nej.
Jeg var ikke bange på det tidspunkt.
Jeg tænkte ikke på dem...
...eller på Rémi.
Jeg tænkte på min kone og mine døtre.
På hvad jeg skulle fortælle dem.
På grund af...
...dette mareridt, der aldrig burde være sket.
Vi stopper her.
Hvad skal der nu ske?
Indtil videre går vi ud fra, at du har sagt sandheden.
I giver aldrig op.
Vi har brug for et mere detaljeret signalement af mændene.
Så skal du identificere dem, hvis de bliver anholdt.
Du bliver måske også indkaldt som vidne.
På grund af presset er det sandsynligt, at alle oplysninger offentliggøres.
Det er første gang, at jeg har fortalt det til nogen.
Jeg sætter pris på dit mod.
Får du ham til at underskrive forklaringen?
Okay. Jeg får ham forflyttet.
- Tak, fordi du ringede. - Det er fint.
Vil du have morgenmad?
Ja. Ja, det er fint.
Så, så, det er bare morgenmad.
Det er jeg med på.
Vi sender signalementerne videre til efterforskerne. Fint.
Tak, hr. distriktsadvokat. I lige måde.
Det klarede du flot.
- Meget flot. - Anklageren er skuffet.
Du scorede et point. Det er det, der betyder noget.
- Audrey. - Hvad?
Det var mig, der dummede mig med Webers advokat.
Jeg spillede klovn foran hende og talte om Laetitias orlov.
Jeg tænkte ikke engang over det.
Da det gik op for mig, var det for sent at råde bod på det.
Hvorfor sagde du ikke noget?
Det ville ikke tage sig godt ud, lige før jeg går på pension.
Alle troede jo, at det var dig.
Ja, jeg troede ikke, at du ville holde mere end to uger.
Du bør tale med chefen i dag.
Det gør jeg.
Vi skal også tale forflyttelse.
Jeg tager hjem og ser til min søn og går i bad.
Vi ses i morgen tidlig. Altså, senere.
Ja. Vi ses.
Og... godt gået!
Tekster af: Kim Widt Nielsen